Vrou gered ná luislang om haar nek draai, verskeie kere byt‘n Burmese luislang. Foto: naturfoto.cz ŉ Vrou van Ohio in die VSA is Vrydag deur brandweermanne uit die greep van ŉ Burmese luislang gered nadat die slang homself om haar nek gedraai en haar in die gesig gebyt het. Volgens die Elyria Chronicle-Telegram het die 45-jarige vrou glo die 911-noodnommer gebel nadat die slang, wat sy glo die vorige dag “gered” het, haar begin aanval het. Die Elyria Chronicle-Telegram berig brandweermanne het die vrou in haar oprit opgespoor met die luislang om haar nek, besig om haar verskeie kere in die gesig te byt. Een van die brandweermanne het glo ŉ knipmes gebruik om die slang se kop af te sny, waarna sy greep verslap het. Die vrou is na die hospitaal gehaas, maar haar lewe is nie in gevaar nie. Volgens die brandweermanne wat op die toneel was, hou die vrou sowat 11 slange, almal luislange, op haar erf aan.